DA Den Europæiske Unions Tidende C 18/12

Offentliggørelse af en ansøgning om ændring i henhold til artikel 50, stk. 2, litra a), i Europa-Parlamentets og Rådets forordning (EU) nr. 1151/2012 om kvalitetsordninger for landbrugsprodukter og fødevarer

(2015/C 18/04)

Denne offentliggørelse giver ret til at rejse indsigelse mod ansøgningen, jf. artikel 51 i Europa-Parlamentets og Rådets forordning (EU) nr. 1151/2012 (1).

ANSØGNING OM ÆNDRING

RÅDETS FORORDNING (EF) Nr. 510/2006

om beskyttelse af geografiske betegnelser og oprindelsesbetegnelser for landbrugsprodukter og fødevarer (2)

ANSØGNING OM ÆNDRING I HENHOLD TIL ARTIKEL 9

»PECORINO TOSCANO«

EF-Nr. IT-PDO-0217-01228-16.5.2014

BGB ( ) BOB ( X )

1. Afsnit i varespecifikationen, som berøres af ændringen

—

☐

—

☒

—

☐

—

☐

—

☒

—

☐

—

☒

—

☐

—

☐

2. Type ændring(er)

—

☒

—

☐

—

☐

—

☐

3. Ændring(er)

Produkttype

Beskrivelse

Det er blevet fastsat, at ost med blød konsistens er blød Pecorino Toscano, og at ost med fast konsistens er lagret Pecorino Toscano.

Følgende sætning tilføjes: »For at undgå spild ved forarbejdningen, tillades det, at Pecorino Toscano kan fremstilles i en anden form end cylindrisk, dog forudsat at ovennævnte krav om vægt og tykkelse overholdes, men udelukkende med henblik på færdigpakkede produkter (i skiver, i kuber eller i revet form)«.

Ændringen af Pecorino Toscanos udseende gælder kun for det færdigpakkede produkt i form af skiveskåret ost, ost i kuber og revet ost.

Denne ændring har ingen betydning for ostens indre kendetegn, eftersom forholdet mellem vægt og tykkelse opretholdes ved at diameteren i den cirkelrunde ost ændres til at være bredden i en blok. Ændringen har ingen betydning for den naturlige modningsproces, men medfører langt mindre spild i forbindelse med udskæringen.

Produktionsmetode

Der er åbnet mulighed for at anvende vegetabilsk osteløbe, som der er lang tradition for at anvende i Toscana i forbindelse med fremstilling af pecorino (blev allerede nævnt i anmodningen om national registrering i 1985), og denne metode er i de senere år på ny blevet taget i brug både som områdetypisk metode og ved produktionen af ost beregnet til markedet for koshervarer.

Muligheden for tørsaltning er blevet bedre beskrevet; denne mulighed indgik allerede i den forrige tekst som »direkte tilsætning af salt«.

I lagringsbestemmelserne er ordet »celle« blevet ændret til »passende miljø«, den øvre temperatur er blevet forhøjet fra 12 til 15 °C, og den øvre fugtighedsgrænse er blevet forhøjet fra 90 til 95 %.

Formålet med denne ændring er en mindre forhøjelse af spændvidden for temperaturen og fugtigheden i de omgivelser, hvorunder lagringen af Pecorino Toscano finder sted, så det også bliver muligt at lagre osten under omgivelserne i naturlige og/eller mennesketilvirkede kældre og grotter, hvor der ikke findes nogen eksterne systemer til styring af luftens temperatur og fugtighed. Blandt de mange grotter og kældre, der egner sig til lagring af Pecorino Toscano, og som gør det muligt at opnå en ost med egenskaber, der lever op til kvalitetsstandarden, er der i årets løb for flere af disse lokalers vedkommende blevet målt øvre temperaturer (maks. 15 °C) og en øvre fugtighed (maks. 95 %), som udgør en mindre overskridelse af de grænser, der er fastsat i varespecifikationen. Anvendelsen af kældre og grotter til lagring er for øvrigt typisk for ostesektoren og således ikke kun for Pecorino Toscano, og anvendelsen af disse lokaler udgør ikke blot en mulighed for at øge produktets værdi, men har også den fordel, at der spares på energien.

Mærkning

Mærket, som skal angives på etiketten, er blevet ændret med det formål at gøre betegnelsen Pecorino Toscano mere synlig på selve logoet.

ENHEDSDOKUMENT

RÅDETS FORORDNING (EF) Nr. 510/2006

om beskyttelse af geografiske betegnelser og oprindelsesbetegnelser for landbrugsprodukter og fødevarer (3)

»PECORINO TOSCANO«

EF-Nr. IT-PDO-0217-01228-16.5.2014

BGB ( ) BOB ( X )

1. Betegnelse

»Pecorino Toscano«

2. Medlemsstat eller tredjeland

Italien

3. Beskrivelse af landbrugsproduktet eller fødevaren

3.1. Produkttype

Kategori 1.3. Ost

3.2. Beskrivelse af produktet med betegnelsen i punkt 1

Osten Pecorino Toscano fremstilles af fuldfed fåremælk, som kommer fra produktionsområdet, og dækker over blød Pecorino Toscano med blød konsistens eller halvfast lagret Pecorino Toscano; osten har en karakteristisk konsistens og er lagret i kortere eller længere tid afhængig af, om den er beregnet til bordbrug eller som revet ost; den har cylindrisk form med en flad over- og underside med let udadbuede sider og med følgende dimensioner: overfladediameteren er på 15-22 cm, tykkelsen målt på siden er på 7-11 cm, og den vejer 0,75-3,5 kg; udelukkende med henblik på færdigpakning (i skiver, som kuber og i revet form) er det desuden tilladt at fremstille Pecorino Toscano, som ikke har form af en cylinder, med et fedtindhold i forhold til tørstoffet for den halvfaste type på mindst 40 % og for den bløde type på mindst 45 %. Skorpens farve er gul varierende over forskellige toner til stærk gul; skorpens farve kan påvirkes af forarbejdningen; ostemassens farve er typisk hvid til svagt lysgullig for den bløde types vedkommende og svagt lysgullig til lysgullig for den halvfaste types vedkommende. Ostemassen er tæt og sej for den halvfaste osts vedkommende, eventuelt med ganske små uregelmæssigt fordelte huller. Smagen er aromatisk, hvilket skyldes den særlige produktionsmetode. Modningstiden er mindst 20 dage for bløde oste og mindst fire måneder for halvfaste oste.

3.3. Råvarer (kun for forarbejdede produkter)

Pecorino Toscano fremstilles af fuldfed fåremælk, som kommer fra det oprindelsesområde, der er angivet i varespecifikationen. Der kan anvendes råmælk, eller mælken kan varmebehandles op til pasteurisering. Det er kun tilladt at anvende lokale syrevækkere fra stammesamlingen.

3.4. Foder (kun for produkter af animalsk oprindelse)

Fårenes grundfoder skal bestå af grønfoder eller hø fra områdets naturlige græsgange, eventuelt med tilsætning af hø og koncentrerede simple fodermidler.

3.5. Specifikke etaper af produktionen, som skal finde sted i det afgrænsede geografiske område

Alle etaper i fremstillingen af mælken og i den efterfølgende fremstilling af Pecorino Toscano skal finde sted i oprindelsesområdet, indtil den er færdig til at blive afsat, dvs. 20 dage for den bløde type og 4 måneder for den lagrede type.

3.6. Særlige regler vedrørende skiveskæring, rivning, emballering osv.

Pecorino Toscano kan markedsføres hel, udskåren eller revet.

3.7. Specifikke mærkningsregler

En hel Pecorino Toscano-ost skal uanset form stemples med BOB-mærket, dvs. med farve for den bløde types vedkommende og med varmemærkning for den lagrede type. Mærket skal omfatte ordene »Pecorino Toscano DOP«, en stiliseret gengivelse af et P og et T og registreringsnummeret på osteproducenten, lagerhuset eller pakkeriet, som er beliggende i oprindelsesområdet. Hvis pakkeriet ikke er beliggende i oprindelsesområdet, skal enten osteproducentens eller lagerhusets registreringsnummer angives.

På samtlige etiketter, uanset om det er på en hel ost, et stykke af osten, ost i skiver eller revet ost, skal der være angivet »Pecorino Toscano D.O.P.« eller »Pecorino Toscano D.O.P. stagionato«; hertil anvendes en klarere og tydeligere skrift end i forbindelse med andre oplysninger, dvs. både med hensyn til skriftens størrelse, kendetegn og placering. Det farvede mærke, jf. artikel 5 i varespecifikationen, som skal være mindst 15 mm i diameter, skal være anbragt et eller flere steder.

4. Præcis afgrænsning af det geografiske område

Produktionsområdet for Pecorino Toscano DOP er hele regionen Toscana, hele kommunerne Allerona og Castiglione del Lago i den tilstødende region Umbria og hele kommunerne Acquapendente, Onano, San Lorenzo Nuovo, Grotte di Castro, Gradoli, Valentano, Farnese, Ischia di Castro, Montefiascone, Bolsena og Capodimonte i den tilstødende region Lazio.

5. Tilknytning til det geografiske område

5.1. Det geografiske områdes egenart

Af naturlige faktorer kan nævnes de særlige kendetegn ved det område, hvor fåreavlen finder sted, næsten udelukkende frit i naturen, dvs. på naturlige græsgange, som er rige på naturligt forekommende aromastoffer, som giver mælken til osteproduktionen en helt særlig kvalitet.

Af menneskelige faktorer kan man ud over den historisk dokumenterede økonomiske betydning nævne, at de pågældende bedrifter har det særlige samfundsmæssige træk, at de udnytter nogle såkaldt marginale jorder, som ellers efterhånden ville være blevet opgivet efter udtømning af naturressourcerne.

Avlsmetoderne og stofferne fra de vilde og dyrkede planter, som udgør størstedelen af dyrenes foder, er baggrunden for mælkens og slutproduktets særlige karakter, men hertil kommer fremstillingen, som sker i fuld respekt for fåremælkens kvalitet, dvs. lige fra fremstillingstemperaturen til lagringsmetoden, altsammen forhold der altid har været med til at gøre Pecorino Toscano til en »mild« ost.

5.2. Produktets egenart

Gul skorpe.

Smagen er mild og aldrig hverken skarp eller stærk.

5.3. Sammenhængen mellem det geografiske område og produktets kvalitet eller egenskaber (for BOB) eller produktets særlige egenskaber, omdømme eller andre kendetegn (for BGB).

Osten, som er af ældgammel oprindelse, og som ifølge talrige historiske vidnesbyrd har eksisteret i den etruskiske periode, har gennem århundrederne bredt sig i det område, der kaldes »Maremma«, som overvejende ligger i Toscanaregionen. Traditionelt blev osten betegnet med navne, der henviste til den geografiske oprindelse, eller med den mere generelle betegnelse »toscano« (dvs. toskansk). Med udgangspunkt i, at egenskaberne i bund og grund er de samme, er der med tiden opstået dels en ensartet produktionsstandard, dels en betegnelse, der etymologisk hviler på den mest udbredte historiske og geografiske herkomst.

Pecorino Toscanos særlige kendetegn stammer både fra fåremælken og fremstillingsmetoden. Dyrene, som er på græs så godt som hele året, indsamler således gennem de naturligt forekommende og dyrkede planter de lugt- og aromastoffer, som er karakteristiske for oprindelsesområdets milde og særprægede klima. Fåremælken, som har tendens til at have en kraftig smag, afrundes af klimaets og græsgangenes kendetegn, som har en positiv indvirkning på dyrene og dermed på deres produkter. Disse egenskaber bevares med fremstillingsmetoden, idet der anvendes samme temperatur som i fårets yver, traditionel kalveløbe, et minimum af saltning og en modningstemperatur, der overholder enzymernes naturlige virke. I overensstemmelse med den toskanske tradition fastholder osten således, også under den lange lagring, den særegne afdæmpede milde og aldrig skarpe smag, som altid har gjort, at Pecorino Toscano har behaget alle ganer.

Henvisning til offentliggørelsen af varespecifikationen

(Artikel 5, stk. 7, i forordning (EF) nr. 510/2006 (4))

De italienske myndigheder har indledt den nationale indsigelsesprocedure ved at offentliggøre anmodningen om ændring af den beskyttede oprindelsesbetegnelse »Pecorino Toscano« i Den Italienske Republiks Tidende nr. 74 af 29.3.2014.

Den konsoliderede udgave af varespecifikationen kan ses på webstedet: http://www.politicheagricole.it/flex/cm/pages/ServeBLOB.php/L/IT/IDPagina/3335

eller

ved at gå direkte ind på Ministeriet for landbrug, fødevarer og skovbrugs hjemmeside (www.politicheagricole.it) og klikke på »Prodotti DOP IGP« (øverst til højre i skærmen), derefter på »Prodotti DOP IGP STG« (i venstre side af skærmen) og endelig på »Disciplinari di Produzione all’esame dell’UE«.

(1) EUT L 343 af 14.12.2012, s. 1.

(2) EUT L 93 af 31.3.2006, s. 12. Erstattet af forordning (EU) nr. 1151/2012.

(3) Erstattet af forordning (EU) nr. 1151/2012.

(4) Se fodnote 2.